b'\n_START_ARTICLE_\nOrontobat\n_START_PARAGRAPH_\nOrontobat (gr\xc5\xa1ko \xe1\xbd\x88\xcf\x81o\xce\xbd\xcf\x84o\xce\xb2\xce\xac\xcf\x84\xce\xb7\xcf\x82: Orontob\xc3\xa1tes, staroperzijsko Aurandabad, perzijsko \xd8\xa7\xd9\x88\xd8\xb1\xd9\x88\xd9\x86\xd8\xaa\xd9\x88\xd8\xa8\xd8\xa7\xd8\xaa\xd8\xb3: Ubuntu Bates) je bil satrap (guverner)  Karije v jugozahodni Mali Aziji, zadnji v slu\xc5\xbebi perzijskega Ahemenidskega cesarstva, ni znano, \xe2\x80\xa0 po 331 pr. n. \xc5\xa1t..\n_START_SECTION_\nOzadje\n_START_PARAGRAPH_\nV Kariji je od za\xc4\x8detka 4. stoletja pr. n. \xc5\xa1t. vladala lokalna dinastija Hekatomnidov,   ki jo je ustanovil perzijski cesar Artakserks II. z imenovanjem Hekatomna za satrapa Karije. Hekatomen je imel tri sinove \xe2\x80\x93 Mavzola, Idrieja in Piksodarja in dve h\xc4\x8derki \xe2\x80\x93 Artemizijo in Ado, ki so vsi nekaj \xc4\x8dasa vladali v Kariji.  Dinastija je bila znana po incestnih porokah, saj sta bila Mavzol in Idriej poro\xc4\x8dena s svojima sestrama Artemizijo oziroma Ado. Po Idriejevi smrti je na njegovo \xc5\xbeeljo oblast nasledila Ada, s \xc4\x8dimer se zaradi lastne \xc5\xbeelje po oblasti ni strinjal najmlaj\xc5\xa1i brat Piksodar. Okoli leta 340 pr. n. \xc5\xa1t. je Ado strmoglavil  in jo izgnal, verjetno v Alindo. Piksodar je \xc4\x8dez \xc5\xa1est let umrl. Pred smrtjo je svojo h\xc4\x8derko poro\xc4\x8dil s perzijskim plemi\xc4\x8dem Orontobatom,  katerega je Darej III. leta 334 pr. n. \xc5\xa1t. imenoval za karijskega satrapa.\n_START_SECTION_\nPoliti\xc4\x8dno \xc5\xbeivljenje\n_START_PARAGRAPH_\nOrontobat je vladal zelo malo \xc4\x8dasa in v zelo neugodnih pogojih. Leta 334 pr. n. \xc5\xa1t. je v Malo Azijo vdrl makedonski vladar Aleksander Veliki. V bitki pri Graniku je porazil lokalno perzijsko vojsko in nadaljeval pohod proti jugu, kjer je zavzel mesti Sard in Milet. Probli\xc5\xbeno takrat je satrap Piksodar umrl, njegovo mesto pa je na ukaz Dareja III. zasedel Orontobat. Aleksander je posku\xc5\xa1al osvojiti karijsko prestolnico Halikarnas, kar ni bilo tako enostavno. Mestno obzidje, ki ga je dal zgraditi Mavzol, je bilo namre\xc4\x8d odporno na napade najsodobnej\xc5\xa1ih katapultov, branili pa so ga gr\xc5\xa1ki pla\xc4\x8danci pod poveljstvom izku\xc5\xa1enega generala Mnemona z Rodosa. Aleksandru je uspelo zasesti samo nekaj mestnih \xc4\x8detrti, potem pa je bil prisiljen v mestu pustiti garnizijo, ki je nadaljevala oblegane citadele,  sam pa je nadaljeval pohod proti vzhodu._NEWLINE_Mnemon in Orontobat sta se po skoraj leto dni trajajo\xc4\x8dem obleganju odlo\xc4\x8dila, da bosta  zaradi pomanjkanja obleganje prekinila. V citadeli sta podtaknila po\xc5\xbear, in odplula proti otoku Kosu, kamor sta \xc5\xbee pred tem preselila dr\xc5\xbeavno zakladnico. Mnemon je zatem zbral veliko ladjevje in za\xc4\x8del osvajati egejske otoke. Njegov kon\xc4\x8dni cilj je bil osvojitev Dardanel  in prekinitev Aleksandrovih komunikacij z domovino. Pohod se je kon\xc4\x8dal z Mnemonovo smrtjo med obleganjam Mitilene avgusta 333 pr. n. \xc5\xa1t.._NEWLINE_V citadeli sta podtaknila po\xc5\xbear, in odplula proti otoku Kosu, kamor sta \xc5\xbee pred tem preselila dr\xc5\xbeavno zakladnico. Mnemon je zatem zbral veliko ladjevje in za\xc4\x8del osvajati egejske otoke. Njegov kon\xc4\x8dni cilj je bil osvojitev Dardanel  in prekinitev Aleksandrovih komunikacij z domovino. Pohod se je kon\xc4\x8dal z Mnemonovo smrtjo med obleganjam Mitilene avgusta 333 pr. n. \xc5\xa1t.._NEWLINE_Orontobatova usoda ni znana. V zgodovinskih dokumentih se omnenja istoimenski general Dareja III., ki je sodeloval v bitki pri Gavgameli leta 331 pr. n. \xc5\xa1t.. Sodobni zgodovinarji dvomijo, da gre za isto osebo. Po omenjenih zapisih naj bi se Orontobat z drugimi perzijskimi poveljniki po bitki umaknil na obalo Perzijskega zaliva,  iz \xc4\x8desar bi se dalo sklepati, da je bitko pre\xc5\xbeivel.'